Nýggjur lýsingafilmur um Føroyar sum sjóvinnutjóð Endamálið við filminum er at lýsa Føroyar sum eitt framkomið oyggjasamfelag og varpa ljós á tær sjóvinnutænastur, sum føroyskar fyritøkur, havnir og myndugleikar kunnu veita. Stutt sagt: at marknaðarføra Føroyar sum sjóvinnutjóð og ein kappingarføran tænastudepil. Oljuvinnufelagið hevur saman við Uttanríkis- og vinnumálaráðnum latið gjørt lýsingafilmin, og filmurin hevur fingið heitið“ Children of the Sea”. Kovboyfilm hevur staðið fyri framleiðsluni. Filmurin er almennur, og øll eru vælkomin at brúka filmin í egnari marknaðarføring.